Ye  significativo qu´estos políticos que mos gobiernen nun son valientes p´afrontar d´una vegada esti tema y dexen en manes de Conseyos Consultivos (por cierto ¿saben ustedes que los que formen esi Conseyu siempre fueron detractores del tema del asturianu?) decisiones que muncho mos tememos que nun seyan ná positives pa la supervivencia del nuesu idioma.¿Por qué nun lleen los resultaos de les distintes encuestes onde se ve una clara posición favorable a la oficialidá y que por cierto fueron encargaes por dellos  gobiernos socialistes y feches por una persona socialista de gran prestixu, direutor del Euskobarómetro? ¿Ye que nun cunten les miles de persones que dende va años se manifiesten pola Oficialidá?¿Y los miles de pas/mas, neños/es ya adultos en xeneral qu´escueyen asturianu nes escueles y van a clas de llingua? ¿Ye que sólo valen les encuestes cuando ellos quieren o pa lo qu´ellos quieren?